เหตุการณ์เชิญหู จิ่นเทาออกจากที่ประชุม

เมื่อวันที่ 22 ตุลาคม ค.ศ. 2022 หู จิ่นเทา อดีตเลขาธิการใหญ่พรรคคอมมิวนิสต์จีน (ค.ศ. 2002–2012) ถูกเชิญออกจากห้องประชุมในพิธีปิดการประชุมสภาแห่งชาติพรรคคอมมิวนิสต์จีนครั้งที่ 20 โดยมีชายสองคนดึงตัวเขาออกจากที่นั่งตามคำสั่งของสี จิ้นผิง เลขาธิการใหญ่คนปัจจุบัน ด้วยสื่อจากทั่วโลกได้เข้ามาในสถานที่จัดงานในช่วงเวลาเกิดเหตุการณ์นี้ ทำให้เหตุการณ์ดังกล่าวกลายเป็นจุดสนใจของสื่อทั่วโลกอย่างรวดเร็ว

## กระบวนการ
ในการช่วงกลางของประชุมปิด (หลังสิ้นสุดการลงคะแนนเสียงของคณะกรรมการทั้งสามชุดและสื่อมวลชนเข้ามาในสถานที่จัดงาน) ตามภาพถ่ายที่บันทึกโดยนักข่าวจากสำนักข่าว ABC และวิดีโอที่บันทึกโดยนักข่าวจาก Channel News Asia พบว่าหู จิ่นเทา หนึ่งในสมาชิกคณะกรรมาธิการสามัญของคณะผู้บริหารสูงุสดการประชุมสภาแห่งชาติพรรคคอมมิวนิสต์จีนครั้งที่ 20 ต้องการตรวจสอบเอกสารบนโต๊ะของเขา แต่ด้วยเหตุผลที่ไม่ทราบแน่ชัด ลี่ จ้านชูและหวัง ฮู่หนิง พันธมิตรของสี จิ้นผิง เลขาธิการใหญ่พรรคคนปัจจุบัน ได้ขวางเอกสารที่อยู่ถัดจากแฟ้มบัตรลงคะแนนสีแดง จากนั้นจึงนำเอกสารไปจากเขา

อ้างอิงจากการวิเคราะห์การอ่านปากของนักวิชาการการเมืองชาวไต้หวันนิรนาม หลี่พูดกับหูว่า "อย่าดูเลย ทุกอย่างถูกตัดสินใจหมดแล้ว" ซึ่งดึงดูดความสนใจของสี จิ้นผิงที่อยู่ข้าง ๆ หูด้วย หลังจากที่สีส่งสัญญาณ ตามภาพวิดีโอจากที่เกิดเหตุที่บันทึกโดยนักข่าวจาก ''The Straits Times'', *[[Agence France-Presse]]*, *[[แอสโซซิเอเต็ดเพรส|Associated Press]]* และสื่ออื่น ๆ ผู้อำนวยการทั่วไป ของสำนักงานทั่วไปพรรคคอมมิวนิสต์จีน คง เฉาซฺวิ่น ผู้แทนในสภาแห่งชาติพรรคคอมมิวนิสต์ครั้งที่ 20 (จากเขตเลือกตั้งที่ชื่อว่า "คณะกรรมการกลางพรรคคอมมิวนิสต์จีนและหน่วยงานของรัฐ") และองครักษ์ส่วนตัวของสีได้เข้ามาทีละคน โดยมีเจตนาจะพาหูออกไป หูแสดงท่าทีไม่เต็มใจจะออกไป

ทั้งสองฝ่ายตกอยู่ในภาวะชะงักงันเป็นเวลาประมาณหนึ่งนาทีครึ่ง ในช่วงเวลานี้ หูพยายามเอาแฟ้มเอกสารลงคะแนนและเอกสารคืนซ้ำแล้วซ้ำเล่าแต่ไม่สำเร็จ เขายังพยายามเปิดเอกสารที่อยู่ข้างสีแต่สีกดไว้เอง หูถูกเจ้าหน้าที่ดึงขึ้น และก่อนที่เขาจะออกจากที่นั่ง เอกสารก็ถูกส่งมอบให้องครักษ์นำไปเช่นกัน ในที่สุด หูก็ยอมแพ้ ก่อนจากไป เขาพูดกับสีสองสามคำ สีตอบกลับสั้น ๆ ในเวลาเดียวกัน หูตบหลี่ เค่อเฉียง นายกรัฐมนตรีของจีนและบุคคลสำคัญในฝ่ายของหูอย่าง ถวนไพ่ ซึ่งกำลังนั่งอยู่ทางขวามือของสีเบา ๆ ไม่มีสมาชิกกรมการเมืองแถวหน้าคนใดแสดงปฏิกิริยาต่อการนำตัวหูออกไปอย่างชัดเจน

ประมาณครึ่งชั่วโมงต่อมา คง เฉาซฺวิ่นกลับมาหาสีและจากไปหลังพูดคุยกันสั้น ๆ

เหตุการณ์ดังกล่าวเกิดขึ้นก่อนการลงคะแนนเสียงของผู้แทนในรายงานของคณะกรรมการกลางชุดที่ 19 รายงานผลการดำเนินงานของคณะกรรมาธิการตรวจสอบวินัยกลางชุดที่ 19 และการแก้ไขธรรมนูญพรรคคอมมิวนิสต์จีน หูไม่ได้เข้าร่วมการลงคะแนนเสียงเนื่องจากเหตุการณ์นี้  ผลการลงคะแนนเสียงอย่างเป็นทางการในเวลาต่อมาแสดงให้เห็นว่าข้อเสนอทั้งหมดผ่านเป็นเอกฉันท์โดยไม่มีผู้งดออกเสียงหรือไม่เห็นด้วย คณะกรรมการกลางชุดที่ 20 ได้รับการคัดเลือกในวันเดียวกันด้วย สี จิ้นผิงและหวัง ฮู่หนิงเป็นหนึ่งในสมาชิกของคณะกรรมการกลางชุดใหม่ ขณะที่หลี่ เค่อเฉียง, ลี่ จ้านชู และวัง หยาง ไม่ได้เป็นสมาชิก

## การรายงานข่าวจากสื่อมวลชน
### ทั่วโลก
CNN รายงานว่าหูจากไปอย่างไม่เต็มใจ *[[Foreign Policy]]* เขียนว่า: "ประมาณปี 2013 นักวิเคราะห์สถานการณ์จีนเริ่มล้อเล่นเกี่ยวกับ 'ยุคทองของเสรีนิยมภายใต้หู จิ่นเทา' ในตอนนั้น ดูเหมือนเป็นเรื่องไร้สาระที่ยุคซึ่งอนุรักษนิยมทางการเมืองถึงเพียงนั้น แม้ภาคประชาสังคมจะก้าวไปข้างหน้าอย่างช้า ๆ และตะกุกตะกัก จะถูกมองในแง่นั้นได้ ตลอดทศวรรษต่อมา สิ่งนี้ก็กลายเป็นเรื่องตลกน้อยลงไปมาก"

เคนจิ มินามูระ นักข่าวอาวุโสจาก *[[Asahi Shimbun]]* ตีพิมพ์บทความชุดหนึ่งเกี่ยวกับเรื่องนี้ในนิตยสาร *Yūkan Fuji* ของสำนักพิมพ์ *[[Sankei Shimbun]]* หนึ่งในบทความนั้นซึ่งตีพิมพ์ในวันที่ 4 พฤศจิกายน อ้างถึงเจ้าหน้าที่รัฐบาลสหรัฐที่ไม่เปิดเผยนามคนหนึ่งซึ่งกล่าวว่า ในเช้าวันนั้น หูได้รับแจ้งว่าจำนวนสมาชิกกรมการเมืองลดลงจาก 25 เหลือ 24 คน และผู้ที่ถูกลดออกไปคือรองนายกรัฐมนตรีหู ชุนหฺวา ซึ่งเป็นผู้ที่หู จิ่นเทาให้การสนับสนุน

*[[The Economist]]* ระบุว่าแม้จะเป็นไปได้ว่าการกระทำนั้นจงใจ แต่ก็มีแนวโน้มมากกว่าที่หูจะรู้สึกไม่สบาย โดยกล่าวว่าเหตุการณ์ดังกล่าว "ดูสอดคล้องกับอาการสับสนทางจิตที่เกิดขึ้นอย่างกะทันหัน" จูด แบลนเชตต์ ผู้เชี่ยวชาญจากศูนย์ยุทธศาสตร์และความสัมพันธ์ระหว่างประเทศ กล่าวว่าเหตุการณ์นี้ "ไม่ได้มีบรรยากาศของการกวาดล้างบุคคลสำคัญที่ถูกจัดฉากไว้ล่วงหน้า" ขณะที่บิล บิชอป ผู้เชี่ยวชาญด้านจีน ตั้งข้อสังเกตว่าสถานีวิทยุโทรทัศน์กลางแห่งประเทศจีน (CCTV) ไม่น่าจะแสดงภาพหู จิ่นเทาในระหว่างการรายงานข่าวหากเขาถูกกวาดล้างคริส บักลีย์ ซึ่งเขียนให้กับ *[[เดอะนิวยอร์กไทมส์|The New York Times]]* กล่าวว่าการที่หูป่วยมีความเป็นไปได้มากกว่าทฤษฎีที่ว่าเขาประท้วงสี

เจมส์ พาลเมอร์ รองบรรณาธิการนิตยสาร *Foreign Policy* ตีความเหตุการณ์นี้ว่าเป็นเรื่องการเมือง โดยชี้ว่าน่าจะเป็นความตั้งใจของสีที่ต้องการ "จงใจและประจานผู้นำคนก่อนในที่สาธารณะ"  สีเคยกล่าวโจมตีอย่างรุนแรงในสุนทรพจน์ก่อนหน้า โดยพูดถึง "ปัญหาที่ความเป็นผู้นำของพรรคอ่อนแอลง คลุมเครือ เจือจาง และถูกลดความสำคัญ" ก่อนที่เขาจะขึ้นมาเป็นผู้นำ สีกล่าวในรายงานของเขาว่า:

### สื่อของรัฐจีน
สำนักข่าวซินหัว สำนักข่าวทางการของจีน ได้รับข้อมูลจากหลิว เจียเหวินและเขียนเป็นภาษาอังกฤษบนทวิตเตอร์ว่า "ขณะที่ [หู] รู้สึกไม่สบายระหว่างการประชุม เจ้าหน้าที่ของเขาจึงพาเขาไปพักในห้องข้าง ๆ สถานที่ประชุมเพื่อสุขภาพของเขา ตอนนี้เขารู้สึกดีขึ้นมากแล้ว"

เหตุการณ์ดังกล่าวไม่ได้ถูกออกอากาศในประเทศจีน และชื่อของหู รวมถึงหู ไห่เฟิง บุตรชายของเขาซึ่งเป็นนักการเมือง ก็ถูกปิดกั้นบนโลกออนไลน์โดยการตรวจพิจารณาของจีน

นักวิชาการ สตีฟ ซางและโอลิเวีย เฉิง เขียนว่าการสั่งห้ามภาพและรายงานเกี่ยวกับเหตุการณ์นี้บ่งชี้ว่าสีไม่ได้มีเจตนาทำให้หูต้องอับอาย

## ผลพวง
หูปรากฏตัวต่อสาธารณะข้างสีเมื่อวันที่ 5 ธันวาคม 2022 เพื่อเข้าร่วมรัฐพิธีศพของเจียง เจ๋อหมิน อดีตเลขาธิการใหญ่พรรคคอมมิวนิสต์จีน (ค.ศ. 1989–2002) ก่อนที่ร่างของเขาจะถูกฌาปนกิจที่สุสานปฏิวัติปาเป่าชาน หลังจากหลี่ เค่อเฉียงเสียชีวิตในอีกหนึ่งปีต่อมา หูได้แสดงความเสียใจ แต่ไม่ได้มาร่วมพิธีด้วยตนเอง

## ดูเพิ่ม
* ประวัติศาสตร์สาธารณรัฐประชาชนจีน (ค.ศ. 2002–ปัจจุบัน)
* การประท้วงที่สะพานซื่อทง ปักกิ่ง
* การดำรงตำแหน่งเลขาธิการใหญ่ของสีจิ้นผิง
* ฝ่าย สีจิ้นผิง
* ฝ่าย หูจิ่นเทา

## อ้างอิง

หมวดหมู่:การประชุมสภาแห่งชาติพรรคคอมมิวนิสต์จีนครั้งที่ 20
หมวดหมู่:ตุลาคม พ.ศ. 2565 ในประเทศจีน
หมวดหมู่:การตรวจพิจารณาอินเทอร์เน็ตในประเทศจีน
หมวดหมู่:หู จิ่นเทา
หมวดหมู่:สี จิ้นผิง
หมวดหมู่:ข้อถกเถียงทางประวัติศาสตร์ในประเทศจีน